Popiežiaus legatas

Apie Romėnų kariuomenės legatą skaityti čia.

Popiežiaus legatas – asmeninis popiežiaus atstovas kurioje nors šalyje arba tam tikrai Katalikų bažnyčios daliai, turintis įgaliojimus spręsti su tikėjimu susijusius klausimus.

Popiežiaus asmeniškai paskirtas legatas siunčiamas pas kokios nors valstybės vyriausybę ar monarchą, į didelę tikinčiųjų grupę (pvz., tam tikros šalies bažnyčią), vadovauti krikščionių bažnyčių veiklos derinimo renginiams. Viduramžiais legatai vadovaudavo kryžiaus žygiams (Į Palestiną ar prieš eretikus, pvz., katarus).

Legatų rūšys:
 Apaštališkasis legatas – siunčiamas į valstybę, su kuria Vatikanas nepalaiko diplomatinių ryšių. Apaštališkasis legatas palaiko ryšį tarp tos šalies katalikų bažnyčios ir Vatikano, bet nėra akredituotas tos valstybės vyriausybėje. Akredituotas atstovas vadinamas nuncijumi.
 Legatus a Latere (pažodžiui 'iš (popiežiaus) pašonės', t.y, 'kuriuo visiškai pasitikima) – išskirtinis legato variantas, kuris veikia lyg pats popiežius. Tokią padėtį užima labai trumpai.
 Legatus Natus (pažodžiui 'gimęs legatu') – paskirtas ne individualiai, bet pagal pareigas (ex officio). Dažnai vyskupas, kuris tokį paskyrimą gauna dėl atliekamų pareigų.
 Legatus Missus ('pasiųstasis legatas') – legatas, pasiųstas konkrečiai misijai atlikti.
 Valdantysis legatas – anksčiau valdydavo vieną iš Popiežiaus valstybės sričių.

Religiniai titulai
Vatikanas